Karaliaus Jurgio įlankos salų nacionalinis parkas
Karaliaus Jurgio įlankos salų nacionalinis parkas (angl. Georgian Bay Islands National Park; pranc. Parc national des Îles-de-la-Baie-Georgienne) – Kanadoje, Ontarijuje, esantis nacionalinis parkas. Įsteigtas 1929 m. Parkas apima 63 salas Karaliaus Jurgio įlankoje, dalį vieno iš didžiausių gėlo vandens archipelagų pasaulyje. 2004 m. įkurtas biosferos rezervatas, kuris driekiasi ir už parko ribų, Didžiųjų ežerų apylinkėse. Vystomas vandens turizmas. Parke sutinkama karibu, baltauodegiai elniai, briedžiai, juodieji lokiai, vilkai, rudosios lapės, pilkosios lapės, kojotai, kanadinės lūšys, rudosios lūšys, ursonai, meškėnai, kanadiniai bebrai, burundukai, voverės. Jame taip pat veisiasi įvairūs varliagyviai, ropliai. Atokesnėse salose peri kiriniai, žuvėdriniai paukščiai.